ગઈ કાલની પ્રથમ મૅચમાં સૌરાષ્ટ્ર લેઉવા પટેલનો હાલાઈ લોહાણા સામે ૧૭ રનના ઓછા માર્જિનથી પરાજય થતાં બન્ને ટીમો પ્રી-ક્વૉર્ટર ફાઇનલ માટે ક્વૉલિફાય થઈ ગઈ હતી અને પરિણામે ઇસ્માઇલી ખોજા માટે લીગ રાઉન્ડથી આગળ જવાની કોઈ શક્યતા નહોતી રહી. એને લીધે ઇસ્માઇલી ખોજા અને વીસા સોરઠિયા વણિક વચ્ચેની દિવસની બીજી મૅચ પણ ઔપચારિકતા બનીને રહી ગઈ હતી. જીત અને સારા રન-રેટ (૪.૪૬) સાથે હાલાઈ લોહાણા ઞ્ ગ્રુપમાં નંબર વન ટીમ બની હતી અને સૌરાષ્ટ્ર લેઉવા પટેલ ૩.૬૭ના રન-રેટ સાથે બીજા નંબરે આવી હતી. બન્ને ટીમ લીગ રાઉન્ડની બબ્બે મૅચ જીતી હતી. પહેલી જ વાર મિડ-ડે કપમાં આવેલી ઇસ્માઇલી ખોજાએ ગઈ કાલે વીસા સોરઠિયા વણિકને હરાવીને ત્રણ મૅચમાં પહેલો વિજય મેળવ્યો હતો અને આમ પૉઝિટિવ્લી સ્પર્ધામાંથી આઉટ થઈ હતી. વીસા સોરઠિયા વણિક એકેય મૅચ જીત્યા વગર ટુર્નામેન્ટમાંથી બહાર થઈ હતી.